สวัสดีค่ะ ประจำเดือนมาไม่ปกติมา 1 ปี แล้วค่ะ ช่วงอายุ 19 บางเดือนมาบ้างไม่มาบ้าง พออายุ 20 เริ่มขาดยาวหลายเดือน และตอนนี้อายุ 21 นับรวมแล้ว 1 ปีเต็มที่ประจำเดือนไม่มาเลย ไม่เคยมีเพศสัมพันธุ์ ไม่เคยกินยาคุมกำเนิด และตอนแรกคิดว่าเพราะเครียดจากเรียน และน้ำหนักขึ้นเร็วทำให้ฮอร์โมนผิดปกติ แต่เพิ่งจะมาเริ่มคิดจริงจังว่าอาจมีอะไรผิดปกติ เพราะเป็นไมเกรนแต่ระยะ 2-3 ปี มานี้ไม่ค่อยมีอาการปวดหัวเลยค่ะ อยากทราบว่าอาการแบบนี้เสี่ยงที่จะเป็นโรคอย่างอื่นรึเปล่าคะ?
สวัสดีค่ะ การที่นานหลายเดือน ประจำเดือนจะมาสักครั้ง และการที่ประจำเดือนไม่มานาน 1 ปี เดือนดังกล่าว อาจเกิดได้จาก1. การผลิตฮอร์โมนของรังไข่ผิดปกติไป เช่นมีภาวะถุงน้ำจำนวนมากในรังไข่(PCOS)โดยผู้ที่เป็นโรคนี้มักจะมีรูปร่างอ้วน ผิวมัน มีสิวเยอะ และมีขนดกมากกว่าผู้หญิงทั่วไป2.โรคอ้วน เนื่องจากคนอ้วนมีเซลล์ไขมันจำนวนมาก ซึ่งเซลล์ไขมันสามารถสร้างฮอร์โมนเอสโตรเจนได้ในปริมาณเล็กน้อย เมื่อมีปริมาณมากเกิน จึงกระทบต่อการหลั่งฮอร์โมนเพศที่ปกติได้3.มีภาวะไทรอยด์ฮอร์โมนเป็นพิษ หรือไทรอยด์ฮอร์โมนต่ำ4. มีพังผืดเกิดขึ้นในมดลูก จากการเคยมีมดลูกอักเสบ5. มีเนื้องอกของต่อมใต้สมอง แต่จะมีอาการอื่น ๆ ร่วมด้วย เช่น ปวดศีรษะ มองเห็นภาพซ้อน มีน้ำนมไหล เป็นต้นแนะนำว่าควรไปพบแพทย์เพื่อหาสาเหตุต่างๆ ดังที่กล่าวไปค่ะ หากเกิดจากการผลิตฮอร์โมนของรังไข่ผิดปกติ แพทย์ก็จะให้ยาปรับฮอร์โมนมาทาน เพื่อให้ประจำเดือนมาเป็นปกติค่ะ